|  |  |  |
| --- | --- | --- |
|  |  |  |

**PROPUNERE CONTRACT**

**„****PACHET ALIMENTAR, PENTRU ELEVII DIN ȘCOALA GIMNAZIALĂ NR. 2, SAT TANGANU, COMUNA CERNICA, JUDEȚUL ILFOV” conform HG NR. 23/2025, pentru perioada** **03.03.2025 -22.12.2025”**

**Cod CPV:** 55524000-9 Servicii de catering pentru școli

**Contract de servicii**

**nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_**

**1. Părțile contractului**

Autoritatea contractanta **PRIMARIA COMUNEI CERNICA**, cu sediul in comuna Cernica, sat Cernica, str. Bizantului, nr. 105, judetul Ilfov, tel/fax 021.369.53.08, cod fiscal 4420740, cont RO70TREZ4211300205XXXX deschis la Trezoreria Ilfov, reprezentata prin domnul **PRIMAR APOSTOL GELU**, in calitate de **achizitor**, pe de o parte,

**Și**

**Societatea.............................................,** cu sediul în ....................., Str. ..................nr. ........, bl. ........, sc. ....., ap. ...., sector/județ ......... Tel/Fax ...................., mobil ................ înregistrată la Registrul Comerțului sub nr. J........................, cod unic de înregistrare .................... având contul curent IBAN nr. ............................ deschis la .........................., reprezentată prin ........................, în calitate de ..................,în calitate de **PRESTATOR/** **CONTRACTANT**, pe de altă parte,

**2. Definiții**

În prezentul contract următorii termeni vor fi interpretați astfel:

* + - 1. **contract** – prezentul contract și toate anexele sale;
      2. **Autoritate Contractanta și Prestator** - părțile contractante, așa cum sunt acestea numite în prezentul contract;
      3. **prețul contractului** - prețul plătibil Prestatorului de către Autoritatea Contractanta, în baza contractului, pentru îndeplinirea integrală și corespunzătoare a tuturor obligațiilor asumate prin contract;
      4. Servicii – activităţi a căror prestare fac obiectul contractului;
      5. **Produse – suport alimentar – hrană caldă/ pachet alimentar, produs alimentar, echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului**;
      6. forţa majoră - un eveniment mai presus de controlul parţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi respectiv, îndeplinirea contractului;
      7. sunt considerate asemenea evenimente: razboaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă.
      8. zi – zi calendaristică; an - 365 de zile
      9. Clauzele prezentului contract, în cazul unor neînțelegeri cu privire la sensul unora dintre ele, vor fi interpretate în conformitate cu prevederile legii române.

**3. Obiectul principal al contractului**

Obiectul contractului este reprezentat de prestarea serviciului :

**„PACHET ALIMENTAR, PENTRU ELEVII DIN ȘCOALA GIMNAZIALĂ NR. 2, SAT TANGANU, COMUNA CERNICA, JUDEȚUL ILFOV” conform HG NR. 23/2025, pentru perioada 03.03.2025 -22.12.2025.**

**4. PREŢUL SERVICIILOR**

Autoritatea Contractanta va plăti pentru serviciile de catering prestate:

|  |  |  |  |  |  |  |
| --- | --- | --- | --- | --- | --- | --- |
| **An** | **OBIECTUL ACHIZITIEI** | **Luna** | **Numar zile** | **Numar elevi** | **Pret unitar (lei fara TVA)** | **Valoare totala (lei fara TVA)** |
| **2025** | **0** | **1** | **2** | **3** | **4** | **(2\*3\*4)** |
|  | Pachet alimentar, pentru elevii din Școala Gimnazială nr. 2, sat Tanganu, județul Ilfov, pentru perioada de 141 zile | Martie | 21 | 300 |  |  |
| Aprilie | 16 | 300 |  |  |
| Mai | 21 | 300 |  |  |
| Iunie | 14 | 300 |  |  |
| Septembrie | 17 | 300 |  |  |
| Octombrie | 18 | 300 |  |  |
| Noiembrie | 20 | 300 |  |  |
| Decembrie | 14 | 300 |  |  |
|  |  |  |  |  |
|  | | | | |  |

Achizitorul nu este obligat să cheltuiască întreaga valoare.

Decontarea și plata se vor face în funcție de serviciile prestate în baza comenzilor ferme primite de la achizitor.

**5. AJUSTAREA PREŢULUI**

Prețul unitar rămâne ferm pe toată durata de derulare a contractului.

**6. Durata contractului**

Durata prezentului contract este pentru perioada **03.03.2025-22.12.2025.**

**7. Documentele contractului**

Documentele contractului sunt:

a) documentația de atribuire;

b) oferta depusă în cadrul procedurii de atribuire;

c) actele adiționale încheiate, după caz.

**8. Obligațiile principale ale Prestatorului**

8.1- Prestatorul se obligă să asigure zilnic pregătirea, prepararea şi livrarea în regim de catering a suportului alimentar sub formă de (după caz):

**- pachet alimentar pentru un numar maxim de 300 de școlari**

în cantităţile şi conţinutul caloric stabilit prin normele de hrană prevăzute de legislaţia în vigoare, conform caietului de sarcini anexa la prezentul contract, în perioadele convenite şi în conformitate cu obligaţiile asumate prin prezentul contract.

8.2. Prestatorul se obligă să respecte termenele de livrare a suportului alimentar în conformitate cu cerințele din Caietul de Sarcini.

8.3 Comanda pentru numărul de suporturi alimentare sub formă de pachet alimentar va fi transmisă în conformitate cu prevederile caietului de sarcini asumate prin propunerea tehnică, după caz, astfel:

- pe baza comenzii primite în scris in dimineata zilei respective pana la cel mai târziu ora 8:30, din partea unității de învățământ în cazul suportului alimentare livrat sub formă pachete alimentare.

Suportul alimentar alimentar trebuie sa fie livrat și sa existe fizic, pana în ora 10:00 la locația menționată de beneficiar in caietul de sarcini, respectiv la sediul Școlii Gimnaziale nr. 2, comuna Cernica, sat Tanganu. Comanda se va face de către persoana desemnata de către conducerea umitatii de invatamant beneficiare anterior mentionata.

8.4.Programul de servire al meselor este anunțat în scris, o singură dată, la începutul activității și ori de câte ori va suferi modificări, în termen de 48 de ore de la momentul modificării acestuia de către beneficiar.

Prepararea și distribuirea hranei se va face 5 zile pe săptămână, de Luni până Vineri.

8.5 Contractantul se obligă să preparare suportul alimentar în conformitate cu necesitățile calorice și cantitative.

8.6. Contractantul se obligă să asigure prepararea suportul alimentar din produse agroalimentare de calitate, însoţite obligatoriu de certificate de calitate şi sanitar veterinare.

8.7. Contractantul se obligă să asigure condiţiile igienico-sanitare prevăzute de actele normative în vigoare pentru depozitarea şi păstrarea produselor agroalimentare, respectiv pentru distribuţia suportului alimentar.

8.8. Contractantul se obligă să presteze serviciile de catering la standardele şi/sau performanţele prezentate în propunerea tehnică, anexă la contract.

8.9. Contractantul se obliga să transporte şi să distribuie suportul alimentar, cu mijloace de transport autorizate in conformitate cu prevederile legale in vigoare.

8.10. Contractantul are obligația să livreze suporturile alimentar direct la locațiile precizate în caietul de sarcini anexa la prezentul contract. La livrare, se va întocmi fişa de însoţire a suportului alimentar (pentru fiecare transport) care se va semna de către reprezentanţii prestatorului si de către persoana desemnată de către conducatorul unitatii scolare.

8.11. Contractantul se obligă să întocmească cantitativ-valoric documentele legale (note de distribuţie, bonuri de predare-transfer, restituire, bonuri de repartiţie-distribuţie) pentru distribuirea suportului alimentar şi a altor bunuri ce intră în consum. Suporturile alimentare aprovizionate vor fi însoţite de documente legale prevăzute de legislaţia în vigoare (facturi fiscale, aviz de însoţire a mărfii, avize, certificate sanitar veterinare, declaraţii de conformitate, certificate de calitate).

8.12. Contractantul se obliga să execute serviciile prezentului contract exclusiv cu personal calificat. Fiecare persoana care lucreaza în zona de manipulare a alimentelor va menține curățenia personală la un nivel înalt și va purta echipament de protecție adecvat și curat.

8.13. Echipamentele cu care Contractantul va presta serviciile, cât şi echipamentele de rezervă vor fi conform legislaţiei române în vigoare şi standardele europene.

8.14. Contractantul trebuie sa rezolve imediat sesizările și reclamațiile privind calitatea suportul alimentar.

8.15. (1) În vederea rezolvării problemelor curente și evitării unor disfuncționalități, Contractantul va numi o persoană cu responsabilități operative care va prelua zilnic solicitările din partea instituției.

(2) Daune –interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din respectarea caietului de sarcini întocmit de către achizitor.

8.16. Contractantul este pe deplin responsabil pentru prestarea serviciilor de preparare și distribuirea suportul alimentar. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

8.17. Contractantul are obligaţia de a executa serviciile prevăzute în contract cu profesionalismul şi promtitudinea cuvenite angajamentului asumat şi în conformitate cu propunerea sa tehnică, anexa la contract.

8.18. În situația în care personalul angajat uzează de dreptul la grevă, prestatorul trebuie să asigure desfășurarea activității de hrănire.

**Art. 9 - Obligațiile principale ale Autoritatii Contractante**

9.1 Comanda pentru numărul de pachete alimentare pentru ziua in curs va fi transmisa zilnic, pana la ora 08.30.

9.2. Numărul de produse comandate zilnic se va realiza în funcţie de prezenţa zilnică a persoanelor, existând fluctuaţii în funcţie de numărul de intrări şi ieşiri, precum şi în funcţie de anumite situaţii ce pot interveni (de ex. boală).

9.3. Predarea - preluarea produselor se va face sub supravegherea personalului desemnat de unitatea scolara care va consemna aspectul cantitativ şi calitativ al alimentelor.

9.4 Persoana desemnată de către conducerea Scolii Gimnaziale nr. 2 are obligaţia şi dreptul de a urmări şi verifica distribuirea alimentelor pe tot parcursul desfăşurării acestor activităţii. În cazul în care se constată in momentul livrarii, inainte de efectuarea receptiei, abateri ce pot conduce la consecinţe grave pentru starea de sănătate a copiilor, personalul administrativ va avea dreptul sa nu receptioneze marfa, iar prestatorul poate fie să înlocuiască alimentele/pachetele alimentare în cauză cu altele corespunzătoare in termen de 4 ore fără a pretinde plăţi suplimentare pentru aceasta inlocuire, fie sa accepte ca alimentele/pachetele alimentare in cauza sa nu fie receptionate si implicit neacceptate la plata. In cazul in care la livrare, dupa inspectarea pachetelor alimentare se constata conformitatea acestora si sunt acceptate a fi receptionate, iar in momentul distribuirii ulterioare elevilor spre consum se constata, ca urmare a pastrarii pachetelor alimentare dupa livrare in conditii improprii, efecte ale consumului pachetelor alimentare receptionate ce pot conduce la consecinte grave pentru starea de sanatate a copiilor, personalul administrativ are dreptul să opreasca distribuirea pachetului alimentar, si sa solicite inlocuirea acestora contra cost, in termen de 4 ore, in masura in care prestatorul are posibilitatea sa presteze acest serviciu in timpul alocat.

9.5 Zilnic, o probă din suportul alimentar preparat, de la fiecare meniu servit, va fi pastrată în frigider timp de 48 ore. De asemenea, suporturile alimentare vor fi inspectate obligatoriu de către persoana desemnata de catre conducerea unitatii de invatamant. Proba suportului alimentar se va regasi pe avizul de insotire a marfii. Proba suportul alimentar se livreaza gratuit.

Autoritatea Contractanta raspunde de pastrarea de la momentul livrarii pana la momentul consumului a suportului alimentar livrat in conditii igienico-sanitare si de siguranta alimentelor potrivit prevederilor legislatiei in vigoare. Suportul alimentar livrat va fi pastrat de beneficiar pana a fi distribuit spre consum elevilor in conditiile indicate de prestator si cerute de lege.

Orice modificare a persoanei responsabile desemnate de conducerea unitatii de invatamant se aduce la cunostinta prestatorului in scris de indata.

9.6 Plata produselor si a serviciilor contractate se efectueaza prin ordin de plata de catre autoritatea contractanta la solicitarea prestatorului, odata cu emiterea documentului fiscal, pe baza documentelor de receptie calitativa si cantitativa intocmite de prestator si avizata de autoritatea contractanta prin persoana desemnata de conducerea unitatii de invatamant.

Facturarea serviciilor prestate se va face în baza proceselor verbale de receptie a suportului alimentar livrat zilnic. Facturile vor reflecta cantitatile menționate în avizele de însoțire a mărfurilor și a proceselor verbale de recepție. Plata facturilor se va face în termen de 30 de zile de la data primirii facturii fiscale.

9.7 - Dacă achizitorul nu onorează facturile în termen de 30 zile la expirarea perioadei convenite, prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp posibil.

9.8 Autoritatea contractantă nu este obligat să contracteze toată cantitatea de produse prevăzută în prezentul contract. Valoarea finală a contractului va fi determinată de numărul total de produse comandate și livrate până la sfârșitul perioadei contractuale, în funcție de numărul de elevi prezenți.

**10 - Garanția de bună execuție a contractului**

Nu este cazul.

**11 - Sancțiuni pentru neîndeplinirea culpabilă a obligațiilor**

11.1. - În cazul în care Prestatorul, din vina sa exclusivă, nu își îndeplinește la termen obligațiile asumate prin contract sau le îndeplinește necorespunzător, achizitorul are dreptul de a percepe dobânda legală penalizatoare prevăzută la art. 3 alin. (2¹) din O.G. nr. 13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare. Dobânda se aplică la valoarea obligațiilor care nu au fost prestate sau care au fost prestate necorespunzător pentru fiecare zi de întârziere, dar nu mai mult decât valoarea contractului.

11.2. - În cazul în care Autoritatea Contractanta, din vina sa exclusivă, nu își onorează obligația de plată a facturii în termenul prevăzut prin prezentul contract, prestatorul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art. 3 alin. (2¹) din O.G. nr. 13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare, dar nu mai mult decât valoarea contractului.

**12. Recepție si verificari**

12.1 Recepția se va efectua zilnic prin persoanele desemnate de către conducatorul unității școlare.

12.2 Procesul verbal de recepție va avea anexat centralizatorul cu numărul de produse livrate zilnic, meniul din ziua respectivă.

12.3 Autoritatea contractanta are dreptul de a verifica modul de prestarea serviciilor pentru a stabili conformitatea lor cu prevederile din propunere tehnică şi din caietul de sarcini.

12.4 Recepţia produselor se va realiza zilnic de către unitatea scolara prin personalul desemnat. Nu se vor distribui produse fără avizul de însotire al acestora. În cazul constatării unor deficienţe în prestarea serviciilor, acestea se comunică imediat în scris prestatorului iar măsurile de remediere a deficienţelor vor fi stabilite de comun acord

12.5 Personalul administrativ desemnat de catre conducatorul unitatii școlare are obligaţia şi dreptul de a urmări şi verifica distribuirea produselor pe tot parcursul desfăşurării acestor activităţii.

12.6 Cantitățile constate lipsă în urma verificarilor efectuate vor fi deduse din facturi. În situația în care prestatorul nu remediază deficiențele constate de catre autoritatea contractantă, se aduce la cunoștința în scris prestatorului termenul limită de remediere, iar în caz contrar se declanșeaza procedura de reziliere a contractului cu toate consecințele ce decurg din aceasta.

12.7 Zilnic, o probă reprezentând un suport alimentar sub formă de hrană caldă sau pachet alimentar (după caz), de la fiecare meniu servit, va fi păstrată în frigider timp de 48 ore.

12.8 De asemenea, suporturile alimentare vor fi verificate obligatoriu de către personalul desemnat de către unitatea școlară.

12.9 Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, prestatorului, identitatea reprezentanţilor săi împuterniciţi pentru acest scop.

**13. Plata și modalități de plată**

13.1**Autoritatea** **Contractanta** va achita contravaloarea serviciilor efectuate de Prestator în baza prezentului contract, în termen de maxim 30 de zile de la primirea facturii fiscale, în contul de trezorerie al Prestatorului.

13.2 **Autoritatea Contractanta** va notifica Prestatorul, în termen de 24 de ore de la primirea facturii, eventualele obiecții legate de aceasta.

**14. Amendamente**

14.1 Părțile contractante au dreptul, pe durata îndeplinirii contractului, de a conveni modificarea clauzelor Contractului, prin act adițional cu respectarea legislației privind achizițiile publice.

14.2 Orice modificare a prezentului contract va fi consemnată de ambele părți prin act adițional.

**15. Subcontractanți**

15.1 - Prestatorul are obligația, în cazul în care subcontractează părți din contract, de a încheia contracte cu subcontractanții desemnați, în aceleași condiții în care el a semnat contractul cu Autoritatea Contractanta.

15.2 - (1) Prestatorul are obligația de a prezenta la încheierea contractului toate contractele încheiate cu subcontractanții desemnați.

(2) Lista subcontractanților, cu datele de identificare ale acestora, cât și contractele încheiate cu aceștia se constituie în anexe la contract.

15.3 - Prestatorul este pe deplin răspunzător față de Autoritatea Contractantă de modul în care îndeplinește contractul.

15.4 - Prestatorul poate schimba oricare subcontractant numai dacă acesta nu și-a îndeplinit partea sa din contract. Schimbarea subcontractantului nu va schimba prețul contractului și va fi notificată Autorității Contractante.

**16. Întârzieri în îndeplinirea contractului**

16.1 Prestatorul are obligația de a îndeplini contractul în perioada de valabilitate a Contractului.

16.2 Dacă pe parcursul îndeplinirii contractului, **Prestatorul** nu poate presta serviciile, acesta are obligația de a notifica, în timp util **Autoritatea Contractantă.**

**17. Încetarea Contractului**

17.1 Prezentul contract încetează de drept:

a) prin ajungerea la termen;

b) și în celelalte cazuri menționate în cuprinsul prezentului contract;

17.2 Contractul poate înceta și în următoarele cazuri:

a) prin acordul de voință al tuturor părților;

b) dacă contractantul nu onorează obligația de prestare a serviciilor care fac obiectul contractului, în termenul convenit, Autoritatea contractantă are dreptul de a rezilia și de a emite pretenții în limitele prejudiciului creat. Reziliereacontractului va opera de drept, fără a mai fi necesară punerea în întârziere a **contractantului**, fără încuviințarea vreunei instanțe de judecată și fără a mai fi necesară îndeplinirea vreunei formalități prealabile și se va comunica în scris prin scrisoare recomandată cu confirmare de primire.

17.3 **Autoritatea contractantă** își rezervă dreptul de a renunța la contractul, printr-o notificare scrisă adresată **contractantului**, fără nici o compensație, dacă acesta din urma dă faliment, cu condiția ca aceasta anulare sa nu prejudicieze sau să afecteze dreptul la acțiune sau despăgubire pentru **contractant**. În acest caz, **contractantul** are dreptul de a pretinde numai plata corespunzătoare pentru partea din contract îndeplinită pana la data denunțării unilaterale a contractului.

17.4 **Denunțarea unilaterală** – autoritatea contractantă își rezervă dreptul de a denunța unilateral contractul de prestare, în cel mult 15 zile de la apariția unor circumstanțe care nu au putut fi prevăzute la data încheierii contractului și care conduc la modificarea clauzelor contractuale în așa măsură încât îndeplinirea acestuia ar **fi contrară interesului public.**

17.5 **Contractul poate înceta în conformitate cu prevederile art. 222 și ale art. 223 din Legea nr. 98/2016 privind achizițiile publice, cu modificările și completările ulterioare.**

17.6În cazul în care contractantul își schimbă denumirea, fuzionează, se divizează sau este preluat de un alt agent economic intern sau extern, noua societate comercială va prelua toate obligațiile asumate de acesta prin prezentul contract.

**18. Cesiunea**

Prestatorul poate cesiona doar creanțele născute din acest contract către o altă societate care indeplineste conditiile din caietul de sarcini, cu notificarea prealabila a autoritatii Prestatore, obligațiile născute rămânând în sarcina părților Prestatore, astfel cum au fost stipulate și asumate inițial.

**19. Forța majoră**

19.1 Forța majoră este constatată de o autoritate competentă.

19.2 Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

19.3 Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

19.4 Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

19.5 Dacă forța majoră acționează sau se estimează că va acționa o perioada mai mare de 1 lună, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna dintre părți să poată pretinde celeilalte daune-interese.

19.6 Oricare dintre Părți nu va răspunde în cazul în care executarea cu întârziere sau neîndeplinirea obligațiilor este cauzată de împrejurări independente de voință acestora, inclusiv, fără a se limita la acestea, incendii, inundații, alte evenimente imprevizibile, acte sau reglementări ale oricărei autorități publice naționale sau supranaționale, război, manifestații sau greve.

19.7 Părțile contractante nu au dreptul să ceară penalizări sau compensații ca urmare a neîndeplinirii obligațiilor pentru perioada de timp cât durează cazul de forță majoră.

**20. Soluționarea litigiilor**

20.1 - **Autoritatea Contractantă** și **Prestatorul** vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

20.2 - Dacă, după 15 de zile de la începerea acestor tratative, **Autoritatea Contractantă** și **Prestatorul** nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești.

**21. Limba care guvernează contractul**

Limba care guvernează contractul este limba română.

**21. Comunicări**

21.1 Toate notificările, scrisorile, cererile, sau alte comunicări care se efectuează în temeiul acestui contract vor fi efectuate în scris în limba română.

21.2 Toate notificările, scrisorile, cererile sau alte comunicări vor fi transmise Părții căreia îi sunt adresate prin scrisoare recomandată – cu confirmare de primire sau prin fax/email la adresele prevăzute în contract. Părțile se obligă să-și notifice reciproc imediat orice schimbare de adresă sau de număr de fax/email, în caz contrar, considerându-se ca notificarea/ scrisoarea/ cererea/ comunicarea a fost trimisă în mod valabil la vechea adresă/număr de fax/email.

21.3 O notificare, scrisoare, cerere sau altă comunicare va fi considerată ca fiind transmisă la data menționată pe mandatul poștal, dacă a fost efectuată prin scrisoare recomandată cu confirmare de primire și la data menționată pe raportul de confirmare generat de fax (acesta păstrându-se de către Partea expeditoare și fiind predata destinatarului la cerere, dacă a fost transmisă prin fax) sau cu data primirii postei electronice.

**22. Legea aplicabilă contractului**

Contractul va fi interpretat conform legilor din România.

Părțile au înțeles să încheie prezentul contract în două exemplare, cu aceeași forță juridică, câte unul pentru fiecare parte.

**ACHIZITOR, PRESTATOR,**

**COMUNA CERNICA**

**PRIMAR**

**APOSTOL GELU**

**SECRETAR GENERAL DELEGAT**

**AL COMUNEI CERNICA**

**SIMION PAULA CLAUDIA**

**CONTABILITATE**

**CONSILIER SUPERIOR**

**HANGIU DOINITA**

**INTOCMIT**

**CONSILIER SUPERIOR**

**ACHIZITII PUBLICE**

**STOINEA ANDRA IOANA**